|  |  |  |  |  |
| --- | --- | --- | --- | --- |
| Molėtų rajono savivaldybės tarybai | 2016-12-15 | | Nr. | B68-273 |
|  | Į |  | Nr. |  |
| **dėl siūlymo nustatyti administracijos direktoriaus pavaduodojui priemoką** | | | | |

Vadovaudamasis Lietuvos Respublikos valstybės tarnybos įstatymo 26 straipsnio 1 dalies 1 punktu, teikiu savivaldybės tarybai siūlymą nustatyti administracijos direktoriaus pavaduotojui Karoliui Balčiūnui 40 procentų priemoką už įprastą darbo krūvį viršijančią veiklą , kai padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės. Karolis Balčiūnas yra aktyvus ir iniciatyvus vykdydamas jam pavestas funkcijas. Koordinuodamas ir kontroliuodamas Socialinės paramos, Vaiko teisių apsaugos skyrių ir seniūnijų veiklą yra aktyvus ir iniciatyvus, iškelia pavaldiems asmenims aiškius, tikslus, užduotis, pasiekimo rodiklius ir skatina jų siekti. Teikia pasiūlymus administracijos ir kuruojamų įstaigų valdymo tobulinimui remdamasis įstaigos vizija ir tikslais. Skatina naujovių diegimą. 2016 metais inicijavo integralios pagalbos Molėtų rajono neįgaliems asmenims paslaugos teikimą, buvo aktyvus telkiant įstaigas bendram darbui su šeimomis. Buvo aktyvus vykdant pavaldžių valstybės tarnautojų kasmetinės veiklos vertinimą, siekdamas tikslingai ugdyti pavaldžių asmenų gebėjimus, nurodydamas veiksmų kryptį bei reikalaudamas rezultato. Nuolat domisi darbuotojais, išklauso juos reaguoja į jų pasiūlymus, skatina iniciatyvas. Koordinuodamas socialinio būsto fondo sudarymo, jo remonto ir būsto nuomos sritį laiku pastebi problemas ir įžvelgia jų priežastis, identifikuoja ir naudoja tinkamas priemones, išteklius ieškodamas geriausio problemų sprendimo varijanto taikydamas įvairius metodus. Yra iniciatyvus teikdamas pasiūlymus, kaip eliminuoti savivaldybės administracijai ir pavaldžioms įstaigoms nebūtiną veiklą, kad finansiniai ištekliai būtų naudojami efektyviai. Deda nuolatines pastangas kurti ir palaikyti savivaldybės ir visuomenės dialogą yra aktyvus susitikimų su įvairiomis asmenų grupėmis iniciatorius ir dalyvis.

|  |  |
| --- | --- |
| Administracijos direktorius | Saulius Jauneika |